यह प्रपात के अनुपम सौंदर्य का बखान तो है ही, स्वयं सौंदर्य की अवधारणा के बारे में एक उज्ज्वल अंतर्दृष्टि देता है, जो बखान हमारे साहित्य के प्रयोजनवादी आलोचकों को कुछ सिखा सके! वेगड़जी के यात्रा संस्मरणों में सहज ज्ञान और समझदारी के इस तरह के अनमोल रत्न हर जगह बिखरे दिखाई दे जाते हैं और तब पता चलता है कि नर्मदा हो या हिमालय, जो लोग प्रकृति के सान्निध्य में रहते हैं, उन्हें जीवन के गहन सत्य बूझने के लिए किसी कॉलेज या विश्वविद्यालय में जाने की जरूरत नहीं। उन्हें पत्थरों में पारस, सर्मन्स आॅन द स्टोन मिल ही जाते हैं।